पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. पंजाब नेशनल बैंक की लाडोवाली रोड ब्रांच में चोरी के प्रयास की जांच शुरू कर दी गई है। जांच के पहले पड़ाव में दस्तूर की तरह पुलिस ने मोबाइल डंप निकलवाया है। इनमें से उन नंबरों को खंगाला जाएगा, जो रविवार की देर रात तक इलाके में एक्टिव रहे थे। अधिकारी कहते हैं- उनमें से संदिग्ध नंबरों की तफ्तीश होगी। सुराग ढूंढे जाएंगे। पर सुराग मिल पाएंगे, इस पर शक है।
पिछले नौ महीने में हुई चोरी की वारदातें ट्रेस करने में कमिश्नरेट पुलिस नाकाम रही है। हर बार पुलिस मौका-ए-वारदात पर डॉग स्क्वॉयड और फिंगर प्रिंट एक्सपर्ट को बुलाती है। मोबाइल डंप निकलवा छानबीन आगे बढ़ाई जाती है। लेकिन चोरों तक पहुंच नहीं पाती। एडीसीपी क्राइम हरप्रीत सिंह मंढेर बताते हैं- पुलिस की एक स्पेशल टीम इस पर काम कर रही है। साथ ही पुलिस ने आधा दर्जन से ज्यादा अपराधियों को हिरासत में भी लिया है।
पुलिस ने बैंक मैनेजरों से फिर कहा- सुरक्षा कड़ी करो
पंजाब एंड सिंध बैंक में चोरी के बाद पुलिस ने शहर के तमाम बड़े बैंक के मैनेजरों से बैठक की थी। अब पीएनबी में प्रयास के बाद फिर से पुलिस ने बैंक मैनेजरों के साथ बैठक की। एसीपी नार्थ बलकार सिंह ने थाना तीन में करीब 25 बैंकों के अधिकारियों को सीसीटीवी लगाने, रात को सिक्योरिटी गार्ड रखने और बैंक के अंदर अलार्म सिस्टम लगाने के निर्देश दिए। बैंक अधिकारियों ने पुलिस को आश्वासन दिया है। एसीपी बलकार सिंह का कहना है कि बैठक के बावजूद अगर कहीं खामी पाई जाती है, तो पुलिस कार्रवाई करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn